препис

**ОБЩИНСКИ СЪВЕТ ГУЛЯНЦИ,ОБЛАСТ ПЛЕВЕН**

П Р О Т О К О Л

№ 32

Днес 30.05.2025 година от 17.00 часа в заседателната зала на ОбС, находяща се на площад”Свобода”4 се проведе заседание на общински съвет.

При откриване на заседанието присъстваха 16 общински съветника. Отсъства един общински съветник.

Председателят на ОбС Гулянци Огнян Янчев откри заседанието и запозна съветниците с проекта за дневен ред. Даде думата за мнения, предложения и промени по него. Такива нямаше и след провелото се гласуване, при резултат

Гласували - 16

За – 16

Против –няма

Въздържали се – няма

На основание чл. 73 ал.1 от Правилника за организацията и дейността на ОбС, ОбС Гулянци взе следното

Р Е Ш Е Н И Е

№ 321

І. Общински съвет Гулянци утвърждава следния дневния ред, както следва:

Д Н Е В Е Н Р Е Д

1. Информация за дейността на социалния патронаж към общината за 2024 година

Докл. Кмета на Общината

2. Информация за европроектите, които община Гулянци е спечелила през 2024 г. и по които работи в момента

Докл. Кмета на Общината

3. Предложения

**От Кмета на Общината относно** : Приемане на проекти за изменение и допълнение на подзаконови нормативни актове, като целта е синхронизирането им и превеждането в съответствие със Закон за въвеждане на еврото в РБългария

**От Кмета на Общината относно:** допълнение към Програмата за управление и разпореждане с имотите-общинска собственост за 2025 г.

**От Кмета на Общината относно:** Продажба на УПИ V - 185 - частна общинска собственост, находящ се в кв. 58 по плана на с. Долни Вит, общ. Гулянци, обл. Плевен, на собственика на законно построената върху имота сграда.

**От Кмета на Общината относно:** Покана за закупуване на сгради – частна собственост, находяща се в УПИ ІV - 959 - частна общинска собственост в кв. 112 по плана на с. Милковица, общ. Гулянци, обл. Плевен

**От Кмета на Общината относно:** Разрешаване за частично изменение на влезлия в сила Общ Устройствен план на Община Гулянци за земеделската територия на село Сомовит и изменение на подробния устройствен план

**Председателя на ОбС относно:** промяна в Правилника за организацията и дейността на ОбС Гулянци за мандат 2023-2027 г., неговите комисии и взаимодействието му с общинската администрация

**ПО ПЪРВА ТОЧКА ОТ ДНЕВНИЯ РЕД:**  Информация за дейността на социалния патронаж към общината за 2024 година

Председателят на ОбС Огнян Янчев поясни, че на заседанието на постоянните комисии информацията беше подробно разгледана и дебатирана. Представител на ДСП отговори на поставените въпроси. Изразени бяха похвали към служителите. Дебатът беше да се предвиди още една бройка в кухнята, защото работата е много, потребителите също , а само един човек готви. Думата поиска Кметът на Общината Лъчезар Яков, който внесе повече яснота в дейността на патронажа. Той обясни, че кухнята вече е снабдена с нова техника, с нови уреди. Очаква се нов автомобил. Общината дофинансира дейността на ДСП с около 50% от собствени приходи. Останалите средства са от купоните на потребителите. А за бройката, ще трябва с бюджета за догодина да се помисли по въпроса. Кметът на с.Гиген каза, че дори и хора, които имат възможност да се обслужват сами си вземат храна от ДСП, защото храната е много вкусна и разнообразна и евтина. След провелото се гласуване, с резултат

Гласували - 16

За – 16

Против – няма

Въздържали се – няма

На основание чл.21 ал.1 т.23 от ЗМСМА, чл.5 ал.1 т.22 от Правилника за организацията и дейността на ОбС, ОбС Гулянци взе следното

Р Е Ш Е Н И Е

№ 322

1.Приема Информация за дейността на социалния патронаж към общината за 2024 година.

**ПО ВТОРА ТОЧКА ОТ ДНЕВНИЯ РЕД:** Информация за европроектите, които община Гулянци е спечелила през 2024 г. и по които работи в момента

Председателят на ПК” Европейска интеграция, инвестиционна политика, международно сътрудничество и застъпничество за интеграция на бежанците” Венцислав Попов каза, че информацията е разгледана в комисията и становището й е да се приеме. Недко Жеков попита какво значи “предоставяне на здравно-социални услуги“, какво включват като дейност тези услуги. Кметът Яков отговори на въпроса. След провелото се гласуване, при резултат

За – 16

Против – няма

Въздържали се – няма

На основание чл.21 ал.1 т.23 от ЗМСМА, чл.5 ал.1 т.22 от Правилника за организацията и дейността на ОбС, ОбС Гулянци взе следното

Р Е Ш Е Н И Е

№ 323

1.Приема Информация за европроектите, които община Гулянци е спечелила през 2024 г. и по които работи в момента

**ПО ТРЕТА ТОЧКА ОТ ДНЕВНИЯ РЕД:**  Предложения

**От Кмета на Общината**

**относно** : Приемане на проекти за изменение и допълнение на подзаконови нормативни актове, като целта е синхронизирането им и превеждането в съответствие със Закон за въвеждане на еврото в РБългария

Председателят на ПК“ Местно самоуправление, нормативна уредба, обществен ред, граждански права” Андриян Буртев обясни, че предлаганите промени в тези подзаконови нормативни документи е превеждането им в съответствие със Закона за въвеждане на еврото в Р България.Той обясни, че от август миналата 2024 година е обнародван Закона за въвеждане на еврото в РБългария. Този акт урежда принципите, правилата и процедурите за въвеждане на еврото като парична единица и е ключов етап в осъществяването на стратегическата цел на държавата за присъединяване към еврозоната. След провелото се гласуване, с резултат

Гласували – 16

За - 14

Против - 2

Въздържали се – няма

На основание чл. 21, ал. 1, т. 23 и ал. 2 от Закона за местното самоуправление и местната администрация във връзка с § 6, ал. 1, т. 2 от ПЗР на Закона за въвеждане на еврото в Република България и чл. 11, ал. 3 от Закона за нормативните актове, ОбС Гулянци взе следното

Р Е Ш Е Н И Е

№ 324

§1. Във връзка с изискванията на Закона за въвеждане на еврото в Република България (ЗВЕРБ) Общински Съвет Гулянци приема изменение и допълнение на  *следните наредби:*

1. **Наредба за определянето и администрирането на местните такси и цени на услуги** на територията на община Гулянци
2. Наредба за определяне размера на местните данъци през 2025г.
3. Наредба за реда за придобиване, управление и разпореждане с общинско имущество
4. Наредба за ползване на пасища и мери –публична общинска собственост и предоставянето им за индивидуално и общо ползване на земеделски стопани за отглеждане на животни или на лица, поели задължение да ги поддържат в добро земеделско и екологично състояние
5. Наредба за търговската дейност на територията на Община Гулянци
6. Наредба за изграждане и опазване на зелената система на територията на община Гулянци
7. Наредба №1 за поддържане и опазване на обществения ред и общинското имущество на територията на Община Гулянци
8. Наредба за управление на отпадъци на територията на община Гулянци
9. Наредба за условията и реда за установяване на жилищни нужди и настаняване в общински жилища
10. Наредба за регистрация и отглеждане на кучета на територията на община Гулянци
11. Наредба за условията и реда за разкопаване на елементите на техническата инфраструктура на Община Гулянци
12. Тарифа за определяне на наемни цени на общинско имущество в Община Гулянци

§2. Превалутирането на посочените в наредбите и тарифите размери на местните такси и цени на услуги и права и други от левове в евро се извършва при прилагане на правилата за превалутиране по чл.12 от Закона за въвеждане на еврото в Република България (ЗВЕРБ) и за закръгляване по чл.13 от Закона за въвеждане на еврото в Република България (ЗВЕРБ)

§3.Разпоредбата на §2 влиза в сила от датата, определена в Решение на Съвета на Европейския съюз за приемането на еврото от Република България, прието в съответствие с чл.140, параграф 2 от Договора за функционирането на Европейския съюз и Регламент на Съвета на Европейския съюз, приет в съответствие с чл.140, параграф 3 от Договора за функционирането на Европейския съюз

**От Кмета на Общината**

**относно:** допълнение към Програмата за управление и разпореждане с имотите-общинска собственост за 2025 г.

Председателят на ПК” Общинска собственост, стопанска политика, земеделие, горско и водно стопанство” Самуил Митев обясни, че програмата се допълва с един имот, находящ се в с.Долни Вит, който подробно ще се разгледа като следващ материал. Той изрази становището на комисията и след поименното гласуване, с резултат

Гласували – 16

За – 16/Илияна Петрова, Петър Парашкевов, Светослав Пенев, Недко Жеков, Мими Караджова, Самуил Митев, Пламен Тодоров, Огнян Янчев, Андриян Буртев, Любомир Пасков, Емил Катански, Митко Монев, Венцислав Попов, Емилия Петрушева, Пламен Янев, Дамян Парашкевов/

Против – няма

Въздържали се – няма

На основание чл. 21, ал. 1 , т. 8 и ал. 2 от Закона за местното самоуправление и местната администрация /ЗМСМА/, чл. 8, ал. 9 от Закона за общинската собственост (ЗОС), и чл.5, ал.1, т. 7 и чл. 6 от Правилника за организацията и дейността на Общински съвет Гулянци, ОбС Гулянци взе следното

Р Е Ш Е Н И Е

№ 325

1. Допълва „Програма за управление и разпореждане с имотите - общинска собственост за 2025 г.“, приета с Решение №247 от 31.01.2025 г. на Общински съвет гр. Гулянци, като следва:

1.1В раздел „ІV. ОПИСАНИЕ НА ИМОТИТЕ, КОИТО ОБЩИНАТА ИМА НАМЕРЕНИЕ ДА ПРЕДЛОЖИ ЗА ПРОДАЖБА“ в „т. В. Продажба по реда на чл.35, ал.3 от ЗОС без търг или конкурс“ се включва:

|  |  |  |  |
| --- | --- | --- | --- |
| ***Местонахождение на имота*** | ***Площ на имота (кв.м.)*** | ***Вид на имота*** | ***Населено място*** |
| УПИ V- 185, кв. 58 | 855 | Дворно място | Долни Вит |

2. Възлага на Кмета на Община Гулянци последващите съгласно закона действия по изпълнението.

**От Кмета на Общината**

**относно:** Продажба на УПИ V - 185 - частна общинска собственост, находящ се в кв. 58 по плана на с. Долни Вит, общ. Гулянци, обл. Плевен, на собственика на законно построената върху имота сграда.

Самуил Митев обясни, че това е имотът, с който се допълни програмата. Касае се да дворно място – частна общинска собственост, върху който са построени сгради и собственика иска да си закупи дворното място. Становището на комисията е да се подкрепи предложението. След поименното гласуване, с резултат

Гласували – 16

За – 16/Илияна Петрова, Петър Парашкевов, Светослав Пенев, Недко Жеков, Мими Караджова, Самуил Митев, Пламен Тодоров, Огнян Янчев, Андриян Буртев, Любомир Пасков, Емил Катански, Митко Монев, Венцислав Попов, Емилия Петрушева, Пламен Янев, Дамян Парашкевов/

Против – няма

Въздържали се – няма

На основание чл. 21 ал. 1 т. 8 от ЗМСМА, чл. 35 ал. 3 от ЗОС, чл. 49, чл. 50 от НРПУРОИ и чл.5, ал.1, т. 7 и чл. 6 от Правилника за организацията и дейността на Общински съвет Гулянци, ОбС Гулянци взе следното

Р Е Ш Е Н И Е

№ 326

1. Дава съгласие да се извърши продажба на УПИ V - 185 – частна общинска собственост с площ от 855 кв.м., находящ се в кв. 58 по плана на с. Долни Вит, общ. Гулянци, обл. Плевен, на собственика на законно построената върху имота сграда.

2. Възлага на Кмета на Община Гулянци да предприеме последващи действия по изпълнение на взетото решение, след което да сключи договор за продажба на горепосочения имот с Ромил Иванов Георгиев, по реда на Закона за общинската собственост, на определената пазарна цена от 2300.00 лв. / две хиляди и триста лева/ без ДДС.

**От Кмета на Общината**

**относно:** Покана за закупуване на сгради – частна собственост, находяща се в УПИ ІV - 959 - частна общинска собственост в кв. 112 по плана на с. Милковица, общ. Гулянци, обл. Плевен

Самуил Митев обясни, че това предложение касае покана от за закупуване на сгради частна собственост, построени върху имот – частна общинска собственост. Собственика на сградите предлага на общината, която се явява съсобственик да й закупи сградите, тъй като са в нейна собственост построени. Естествено в случая общината няма нужда от тях и отказва. Пламен Янев припомни на колегите си, че на заседанието на постоянните комисии юриста на ОбС сподели, че такова решение не е нужно да се взема. Продажбата на трето лица става без решение на ОбС. Кметът на общината обеща да провери дали това е така и на следващото заседание ще уведоми общинските съветници. След поименното гласуване, с резултат

Гласували – 16

За – 16/Илияна Петрова, Петър Парашкевов, Светослав Пенев, Недко Жеков, Мими Караджова, Самуил Митев, Пламен Тодоров, Огнян Янчев, Андриян Буртев, Любомир Пасков, Емил Катански, Митко Монев, Венцислав Попов, Емилия Петрушева, Пламен Янев, Дамян Парашкевов/

Против – няма

Въздържали се – няма

На основание чл. 21 ал. 1 т. 8 от ЗМСМА, чл. 36 ал. 1 т. 3 от ЗОС, чл.5, ал.1, т. 7 и чл. 6 от Правилника за организацията и дейността на Общински съвет Гулянци, ОбС Гулянци взе следното

Р Е Ш Е Н И Е

№ 327

1. Не приема предложението на Васил Даринов Диков за закупуване на притежаваните от него по наследство сгради – частна собственост представляващи: Жилищна сграда с площ от 89.00 кв.м., Жилищна сграда с площ от 22.00 кв.м., Селскостопанска сграда с площ от 31.00 кв.м., Селскостопанска сграда с площ от 38.00 кв.м. и Навес с площ от 26.00 кв.м., построени с ОПС от Марин Флорев Диков в поземлен имот с площ от 1080 кв.м., находящ се в кв. 112 по плана на с. Милковица, общ. Гулянци, обл. Плевен и дава съгласие на собственика да предложи собствеността си за продажба на трето лице.

2. Възлага на Кмета на Общината да предприеме последващи действия по изпълнение на взетото решение, като изготви писмен отказ за закупуване на сградите от Община Гулянци и даване на съгласие на собственика да предложи същите за продажба на трето лице в съответствие със Закона за собствеността.

**От Кмета на Общината**

**относно:** Разрешаване за частично изменение на влезлия в сила Общ Устройствен план на Община Гулянци за земеделската територия на село Сомовит и изменение на подробния устройствен план

Председателят на постоянната комисия Любомир Пасков обясни за какво става въпрос и изрази становището на комисията. След провелото се поименно гласуване, с резултат

Гласували – 16

За – 16/Илияна Петрова, Петър Парашкевов, Светослав Пенев, Недко Жеков, Мими Караджова, Самуил Митев, Пламен Тодоров, Огнян Янчев, Андриян Буртев, Любомир Пасков, Емил Катански, Митко Монев, Венцислав Попов, Емилия Петрушева, Пламен Янев, Дамян Парашкевов/

Против – няма

Въздържали се – няма

На основание чл. 21, ал. 1, т. 11 от ЗМСМА, чл. 125, ал. 1 във връзка с чл. 127, ал. 9 и чл. 134, ал. 1 от ЗУТ и чл. 5, ал. 1, т. 10 от Правилника за организация и дейността на Общинския съвет – Гулянци, ОбС Гулянци взе следното

Р Е Ш Е Н И Е

№ 328

1.Разрешава започването на процедура по за частично изменение на Общия устройствен план на Община Гулянци и изменение на подробния устройствен план за поземлен имот с идентификатор № 68045.9.2 и поземлен имот с идентификатор № 68045.4.7 по КККР за земеделската територия на село Сомовит, община Гулянци, област Плевен, като проектът има за цел промяна на зоната на територията, в която попадат имотите, да се измени в „Пп“ - „Предимно производствени и складови дейности“.

2.Възлага на кмета на Община Гулянци последващи действия.

Председателя на ОбС

относно: промяна в Правилника за организацията и дейността на ОбС Гулянци за мандат 2023-2027 г., неговите комисии и взаимодействието му с общинската администрация

Председателят на постоянната комисия Андриян Буртев представи предложението. Той обясни, че промените са във връзка с приемането на Етичен кодекс на общинските съветници. Той предложи да се допълни решението с т.ІІІ., която да гласи: „Възлага на ПК “За етично поведение, конфликт на интереси и противодействие на корупцията във връзка с Етичния кодекс на общинските съветници, да изготви Етичен кодекс на общинските съветници в срок до 18.06.2025 г. След провелото се гласуване, с резултат

Гласували – 16

За – 16

Против – няма

Въздържали се – няма

На основание чл.21 ал.1 т.22 и ал.2 от ЗМСМА ичл.5 ал.1 т.23, чл.6, чл.44 от Правилника за организацията и дейността на ОбС, ОбС Гулянци взе следното

Р Е Ш Е Н И Е

№ 329

І. Общински съвет Гулянци допълва ПК “За противодействие на корупцията“ и тя става ПК“ За етично поведение, конфликт на интереси и противодействие на корупцията, във връзка с Етичния кодекс на общинските съветници“

ІІ. Променя Правилника за организацията и дейността на ОбС Гулянци за мандат 2023-2027 г., неговите комисии и взаимодействието му с общинската администрация, както следва:

§.1.Създава се нова т.24 към чл.5, ал.1 в Правилника за организацията и дейността на ОбС Гулянци за мандат 2023-2027 г., неговите комисии и взаимодействието му с общинската администрация и тя е: **Общинският съвет приема Етичен кодекс на общинските съветници**

§2. Създават се нови точки т.10 и т.11 към чл.24 ал.1.**Т.10 гласи:да осъществява дейността си при спазване на правилата на Етичния кодекс на общинските съветници**

**Т.11 гласи: Влезлите в сила актове на съответните компетентни органи, с които се установяват нарушения на Етичния кодекс на общинските съветници, несъвместимост, конфликт на интереси или корупция на общински съветници, се оповестяват публично на интернет страницата на съответния общински съвет при спазване на нормативните изисквания за защита на личните данни**

§.3.Създава се нова алинея (3) към Чл.29 и тя гласи: (3) **В отчета на постоянната етична комисия се включва информация за броя на подадените сигнали за неетично поведение, за конфликт на интереси и за корупция на общински съветници и други нарушения на Етичния кодекс на общинските съветници, както и за предприетите действия по тях. Информацията се оповестява публично на интернет страницата на съответния общински съвет след разглеждането на отчета по реда на чл. 27, ал. 6**

§.4.Създава се нова алинея (1) към чл.44 и тя гласи: **Задължение за общинския съвет е да избира от състава на своите съветници постоянна етична комисия, която разглежда сигнали за нарушения на Етичния кодекс на общинските съветници, включително сигнали за неетично поведение. Постъпилите сигнали за конфликт на интереси и за корупция на общински съветници се изпращат на съответните компетентни органи**

ІІІ. Възлага на ПК “За етично поведение, конфликт на интереси и противодействие на корупцията във връзка с Етичния кодекс на общинските съветници, да изготви Етичен кодекс на общинските съветници в срок до 18.06.2025 г.

Поради изчерпване на дневния ред в 18.00 час беше закрито 32-рото заседание на ОбС Гулянци.

ПРОТОКОЛЧИК:……/п/……….. ПРЕДСЕДАТЕЛ ОбС:……/п/……………..

/ Албена Цанева/ /Огнян Янчев/

Вярно с оригинала при ОбС

Снел преписа: